Public procurement notice: Contract Notice
Published: 2018-07-03
Buyer: The Ministry of Finance, the Directorate for Finance and Contracting of the EU Assistance Funds
Country: ME
Contract type: Supplies
Procedure: Open procedure
CPV classification: 38000000
Submission deadline: 2018-09-03
Award criteria: Lowest price
EU fund: ESF

Technical requirements: ME-Podgorica: Ipa - Levering af udstyr til specialiserede institutioner i Montenegro til gennemførelse af gældende ret for EU's indre marked
Finansieringsaftale vedrørende det nationale program for Montenegro for 2014 (målsætning 1 — del 1 og målsætning 2 — del 1)
Formålet med kontrakten er indkøb, levering, aflæsning, og på anmodning installering, uddannelse, idriftsættelse og vedligeholdelse af udstyret til specialiserede institutioner i Montenegro i forbindelse med tilpasning og gennemførelse af gældende ret for EU's indre marked:
Metrologikontoret, direktoratet for inspektionsanliggender, agenturet for lægemidler og medicinsk udstyr, standardiseringsinstituttet og akkrediteringsorganet i Montenegro.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af tilbudsgivere), der er reelt etableret i en medlemsstat i Den Europæiske Union eller i et valgbart land eller territorium som angivet i forordning (EU) nr. 236/2014 om fælles regler og procedurer for gennemførelse af instrumenterne til finansiering af Unionens optræden udadtil (CIR — Common Implementing Regulation) for det gældende instrument, hvorunder kontrakten finansieres (se endvidere punkt 22 nedenfor). Deltagelse er ligeledes åben for internationale organisationer.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den praktiske vejledning.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 25 000,00 EUR. For tilbudsgivere, hvis bud ikke accepteres, frigives garantien, når udbudsproceduren er afsluttet. Garantien fra den valgte tilbudsgiver frigives, når kontrakten er underskrevet af alle parter. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10% af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage, efter at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive annulleret, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under ekstraordinære omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Udførelsesfristen for opgaverne, regnet fra datoen for påbegyndelse og til datoen for udstedelsen af attesten på foreløbig godkendelse, vil være 257 kalenderdage. Udførelsesfristen inkluderer en leveringsperiode på 160 kalenderdage.
Følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) Tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger. Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet.
Tilbudsgiverens gennemsnitlige årlige omsætning i de seneste 3 regnskabsår (2015, 2016 og 2017) skal være mindst 1 000 000 EUR.
2) Tilbudsgiverens faglige kapacitet (baseret bl.a. på punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 3 år fra fristen for afgivelse af bud.